Návrh

Komuniké

Vláda Slovenskej republiky na svojom zasadnutí dňa ..... prerokovala a schválila návrh zákona, ktorým sa mení a dopĺňa zákon č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. a o zmene a doplnení niektorých zákonov.

Cieľom návrhu zákona je ďalšie zosúlaďovanie s právom ES. Návrh zákona reaguje na zmeny, ktoré nastali v komunitárnom práve v súvislosti s modernizáciou antitrustu prostredníctvom Nariadenia rady (ES) č.1/2003 o vykonávaní pravidiel hospodárskej súťaže ustanovených v článkoch 81 a 82 Zmluvy o založení Európskeho spoločenstva, ktoré s účinnosťou od 1. mája 2004 nahrádza doterajšiu komunitárnu právnu úpravu zabezpečovanú Nariadením rady č. 17/1962 zo 6. februára 1962, prináša tiež zmeny v právnej úprave posudzovania koncentrácii v súvislosti so zmenou acquis communautaire v tejto oblasti a reaguje aj na zmeny, ktoré si vynútili skúsenosti z aplikačnej praxe Protimonopolného úradu Slovenskej republiky.